
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 436 

8 Μαΐου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 255 

Έγκριση απόφασης Αδελφάτου σχετικά με την ψήφιση 
Εσωτερικού Κανονισμού του Οίκου Ευγηρίας Αργοστο¬ 
λιού. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη τις διατάξεις: 

1. Του Ν ΑΦΚΖ/1887 που τροποποιήθηκαν και συμπλη¬ 
ρώθηκαν με τους ΝΓΨΚΗ/1910 & Ν 2301/1920 που διέ- 
πουντα Φ.Κ.Κ. 

2. Του Ν. 523/70 περί συμπληρώσεως διατάξεων περί 
Δ/κής Απ/σης καθώς και του Β.Δ. 707/70. 

3. Του Ν.Δ. 544/77 περί οργανισμού του Υπουργείου 
Κοιν. Υπηρεσιών. 

4. Του Ν. 2218/94 & 2240/94 περί Νομαρχιακής Αυτοδι¬ 
οίκησης. 

5. Το 49/16.3.98 έγγραφο του Οίκου Ευγηρίας με το ο¬ 
ποίο ζητείται η έγκριση του 10/5.3.98 πρακτικού της 36ης 
περιόδου. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε το 10/5.3.98 πρακτικό της 36ης περιόδου 
του Αδελφάτου των Φ.Κ.Κ., με το οποίο το Αδελφάτο ο¬ 
μόφωνα αποφασίζει την κατάργηση του από 38/6.11.84 
ισχύοντος εσωτερικού κανονισμού και όλων των τροπο¬ 
ποιήσεων που έχουν γίνει μέχρι σήμερα του Οίκου Ευγη¬ 
ρίας Αργοστολιού καιτην ψήφιση νέου αποτελούμενου α¬ 
πό 29 άρθρα που έχει ως εξής: 

ΚΕΦΑΛΑΙΟ Α' 

Τρόφιμοι 
Άρθρο 1 

Οι τρόφιμοι του ιδρύματος διακρίνονται σε συμβασιού- 
χους, άπορους και εύπορους. 

Οι συ μβασιούχοι καλύπτονται από τον Ο ΓΑ, οι άποροι α¬ 
πό το Δημόσιο οι δε εύποροι τρόφιμοι καταβάλλουν μηνι¬ 
αία τροφεία τα οποία ποικίλουν ανάλογα με την οικονομι¬ 
κή τους κατάσταση, την σύνταξη που παίρνουν και καθο¬ 
ρίζονται κατά περίπτωση με απόφαση του Αδελφάτου. 

Η εισαγωγή των ευπορών τροφίμων γίνεται με απόφα¬ 
ση του Αδελφάτου ύστερα από σχετική αίτηση και ιατρικό 


πιστοποιητικό το οποίο βεβαιώνει ότι δεν πάσχει από με¬ 
ταδοτική αρρώστια. 

Επίσης δεν γίνονται δεκτοί αλκοολικοί, τοξικομανείς και 
γενικά αυτοί οι οποίοι δεν έχουν χαρακτήρα και ήθος το ο¬ 
ποίο είναι ενδεδειγμένο για κοινή συμβίωση. 

Άρθρο 2 

Τρόφιμοι οι οποίοι ύστερα από την εισαγωγή τους στο 
ίδρυμα συμπεριφέρονται ανάρμοσταήπαρουσιάζουν συ¬ 
μπτώματα μαλακύνσεως εγκεφάλου και οι οποίοι με την 
συμπεριφορά τους ενοχλούν τους άλλους ή εκθέτουν την 
ζωή τους σε κίνδυνο εξερχόμενοιτου Ιδρύματος, εφ' ό¬ 
σον ήθελαν κριθεί αδιόρθωτοι αποβάλλονται από το Ί¬ 
δρυμα με απόφαση του Αδελφάτου μετά προηγούμενη 
γνωμάτευση ιατρού. 

Απαγορεύεται επί ποινή αποβολής από το Ίδρυμα η ε¬ 
παιτεία και η κατάχρηση οινοπνευματωδών ποτών. 

Δεν επιτρέπεται η άσκηση επαγγέλματος εκτός του Ι¬ 
δρύματος. 

Γενικά οι τρόφιμοι υποχρεώνονται να συμμορφώνονται 
με τον κανονισμό του Ιδρύματος και με τις σχετικές απο¬ 
φάσεις του Αδελφάτου. 

Τα τροφεία των ευπορών καταβάλλονται εντός του 
πρώτου δεκαημέρου κάθε μηνάς ή και προκαταβαλικώς 
για μεγαλύτερο του μηνός χρονικό διάστημα. 

Αδικαιολόγητη καθυστέρηση καταβολής τροφείων έχει 
ως αποτέλεσμα την αποβολή του καθυστερούντος ύστε¬ 
ρα από απόφαση του Αδελφάτου. 

Όλοι οι τρόφιμοι μπορούν να εξέρχονται από το Ίδρυ¬ 
μα κατόπιν σχετικής αδείας οποιαδήποτε ώρα της ημέ¬ 
ρας, πρέπει όμως να παρευρίσκονται εφόσον το επιθυ¬ 
μούν στο Ίδρυμα τις ώρεςτου φαγητού και να επανέρχο¬ 
νται στο Ίδρυμα το αργότερο μέχρι τις ΙΟτο βράδυ, 

Διανυκτέρευση εκτός του Ιδρύματος ή απουσία των 
τροφίμων για μέρες επιτρέπεται μόνο ύστερα από σχετι¬ 
κή δήλωση προς την Διεύθυνση του Ιδρύματος. 

Άρθρο 3 

Αντεκλήσεις μεταξύ τωντροφίμτον απαγορεύονται αυ¬ 
στηρά, Για οποιοδήποτε παράπονο είτε μεταξύ τους είτε 
κατά του προσωπικού του Ιδρύματος πρέπει να απευθύ¬ 
νονται εις την Διεύθυνση του Ιδρύματος. 

Κάθε τρόφιμος ανάλογα με τις δυνάμεις του μπορεί να 
προσφέρει εύκολη εργασία κατά την κρίση του είτε κανο¬ 
νικά είτε έκτακτα χάριν απασχολήσεως, 

Κατά την εισαγωγή τους όλοι οι τρόφιμοι δηλώνουν κά¬ 
ποιο πλησιέστερο συγγενή ή γνωστό τους ο οποίος είναι 
υποχρεωμένος έναντι του εισαγομένου στο "Ιδρυμα. 

Αρθρο 4 

Χρήματα και τιμαλφή ή αντικείμενα αξίας απαγορεύεται 
να διαφυλάσσουν οι τρόφιμοι στα δωμάτιά τους. 

Αυτά πρέπει να τα παραδίδουν για φύλαξη στο λογι¬ 
στήριο του Ιδρύματος με απόδειξη, 

Αυτές τις αποδείξεις που είναι εις διπλούν υπογράφουν 
ο διευθύνων ο λογιστής και ο παραδίδων ή δύο μάρτυρες 
προκειμένου περί αγράμματου ή μη δυναμένου να υπο¬ 
γράψει. 

Καμία απολύτως ευθύνη δεν φέρει η διοίκηση σε περί¬ 
πτωση που θα χαθούν τέτοια αντικείμενα τα οποία κρα¬ 
τούν κατά παράβαση του κανονισμού οι τρόφιμοι μαζί 
τους. 

Άρθρο 5 
Ποινές 

Οι ποινές που δύνανται να επιβληθούν στους τροφί¬ 
μους είναι, για παράβαση του κανονισμού του Ιδρύματος 
για απείθεια ενγένει, για άσεμνη συμπεριφορά και γενικά 
για κάθε παράπτωμα. 

Α) επίπληξη, Β) οριστική αποβολή. 

Την επίπληξη επιβάλλει ο Πρόεδρος του Αδελφάτου ύ¬ 
στερα από απόφαση του Αδελφάτου και σε περίπτωση υ¬ 
ποτροπής την οριστική αποβολή επιβάλλει το Αδελφάτο. 

ΚΕΦΑΛΑΙΟ Β' 

Προσωπικό 
Άρθρο 6 

Το προσωπικό ταυ ιδρύματος διακρίνεται σε; Διοικητι¬ 
κοί Ιατρικό, Νοσηλευτικό, Βοηθητικό και Ειδικό. 

Α.- Διοικητικό; Από ένα υπεύθυνο που εκτελεί χρέη Δι- 
ευθύνοντος, ενός λογιστού και ενός οικονόμου. 

Β,- Ιατρικό; Από ένα Γιατρό με 2ωρη ημερήσια απασχό¬ 
ληση. 

Γ.- Νοσηλευτικό; Από μια προϊστάμενη - ο και οκτώ νο- 
σηλεύτριες -τες. 

Δ. Ειδικό: Από ένα κληρικό θεολόγο για τις πνευματικές 
και θρησκευτικές ανάγκες του ιδρύματος που θα ορίζεται 
χωρίς μισθό από την Ιερά Μητρόπολη Κεφαλληνίας. 

Από ένα φυσιοθεραπευτή, μια κοινωνική - λειτουργό, 
ένα ψυχολόγο με 2ωρη ημερήσια απασχόληση, ενός ερ- 
γσθεραπευτού -τριας με 2ωρη ημερήσια απασχόληση. 

Ε.- Βοηθητικό; Από δύο μαγείρους, ένα βοηθό μαγεί¬ 
ρου, έξι καθαρίστριες, τραπεζοκόμες, δύο πλύντριες, σι- 
δηρώτριες και ενός συντηρητού. 

ΚΕΦΑΛΑΙΟ Γ 

Προσόντα - Καθήκοντα προσωπικού 
Αρθρο 7 

Διευθύνων: Για την πρόσληψη του Διευθύνοντος απαι¬ 
τείται απολυτήριο τουλάχιστον λυκείου και κατά προτίμη¬ 
ση με προϋπηρεσία σε ανάλογα ιδρύματα. 

Διευθύνει την εσωτερική υπηρεσία του ιδρύματος σύμ¬ 
φωνα με τις αποφάσεις και εντολές του Αδελφάτου των 
Φιλανθρωπικών Καταστημάτων Κεφαλληνίας και είναι 
προσωπικά υπεύθυνος για την ακριβή τήρηση αυτών κα¬ 
θώς και την επιβαλλόμενη τάξη καθαριότητα και πειθαρ¬ 
χία. 


Συντάσσει κάθε Σεπτέμβρη έκθεση υπηρεσιακής ικανό¬ 
τητας και επάρκειας για το προσωπικό και τηρεί ατομικό 
φάκελο για κάθε εργαζόμενο εντός του οποίου θα υπάρ¬ 
χουν όλα τα στοιχεία εκάστου, οι εκθέσεις υπηρεσιακής ι- 
κανότητος και επάρκειας καθώς και πάσα τυχόν επιβλη- 
θείσα ποινή. 

Όλο το προσωπικό υπάγεται στις εντολές του Διευθύ- 
νοντος προς τον οποίον πρέπει να αναφέρεται για κάθε 
παράπονο του προσωπικού ή των τροφίμων. 

Ο Διευθύνων είναι υποχρεωμένος όπως έγκαιρα ενη¬ 
μερώνει το Αδελφάτο δια του Σεβασμιότατου Προέδρου 
αυτού ή του εντεταλμένου Συμβούλου για κάθε άτοπο ή 
παράπτωμα στο οποίο ήθελε υποπέσειτο προσωπικό ή οι 
τρόφιμοι. 

Επιβλέπει την κανονική παρασκευή και διανομή των φα¬ 
γητών και αναφέρεται προς το Αδελφάτο για την προμή¬ 
θεια των αναγκαίων υλικών και την εκτέλεση επισκευών 
στις εγκαταστάσεις. 

Τηρεί λεπτομερές μητρώο των περιθαλπόμενων και βι¬ 
βλίο ημερήσιας δυνάμεως του προσωπικού και των τρο¬ 
φίμων. 

Συνυπογράφει μετάτων άλλων υπευθύνων εκ του προ¬ 
σωπικού όλα τα δικαιολογητικά διαχείρισης υλικού και 
χρηματικού και είναι συνυπεύθυνος για την κανονική δια¬ 
χείριση τούτων. 

Σε επείγουσες περιπτώσεις ο Διευθύνων έχει το δικαί¬ 
ωμα να χορηγήσει στους έχοντας ανάγκη από το προσω¬ 
πικό άδεια απουσίας το πολύ για ένα εικοσιτετράωρο πέ¬ 
ρα δε του εικοσιτετραώρου η άδεια εγκρίνεται από το Α¬ 
δελφάτο. 

Τηρείτα πρακτικά των συνεδριάσεωντου Αδελφάτου ε- 
κτελώντας χρέη γραμματέως και διεκπεραιώνει όλη την 
λογιστική και ταμειακή εργασία των Φιλανθρωπικών Κα¬ 
ταστημάτων Κεφαλληνίας και τηρεί τα αναγκαία βιβλία ό¬ 
πως το καθολικό στο οποίο καταχωρούνται οι δαπάνες 
κατά κεφάλαιο προϋπολογισμού, το βιβλίο ταμείου στο ο¬ 
ποίο κάτοχο; ρούνται όλες οι εισπράξεις και πληρωμές. 

Συντάσσει τον ετήσιο ισολογισμό απολογισμό και προ- 
ϋπολγισμότων Φιλανθρωπικών Καταστημάτων Κεφαλλη¬ 
νίας. 

Τηρεί το ταμείο των Φιλανθρωπικών Καταστημάτων Κε¬ 
φαλληνίας και απαγορεύεται η παραμονή στα χέρια του 
ποσού πλέον των 100.000 δραχμών. Το επί πλέον ποσόν 
θα καταθέτει σε λογαριασμό στις Τράπεζες. 

Τηρεί το κτηματολόγιο των κινητών και ακινήτων περι¬ 
ουσιακών στοιχείων των Φιλανθρωπικών Καταστημάτων 
Κεφαλληνίας. 

Συντάσσει τα γραμμάτια εισπράξεως και τα εντάλματα 
πληρωμήςτα οποία μονογράφει ως ταμίας καθώς επίσης 
και ο εντεταλμένος Σύμβουλος υπογράφονται δε από τον 
Σεβασμιώτατο Πρόεδροτου Αδελφάτου ή του νόμιμου α- 
ναπληρωτου επί απουσία του. 

Φροντίζει σαν διαχειριστής της ακίνητης περιουσίας 
των Φιλανθρωπικών Καταστημάτων Κεφαλληνίας για την 
καλή διατήρηση των ακινήτων, μεριμνά για τις διακηρύ¬ 
ξεις διαγωνισμών για τις ενοικιάσεις και γενικά ότι αφορά 
την κινητή και ακίνητη περιουσία των Φιλανθρωπικών Κα¬ 
ταστημάτων Κεφαλληνίας. 

Θα έχει εν γένει την εποτπεία επί ολοκλήρου του υπη¬ 
ρετικού. βοηθητικού και νοσηλευτικού προσωπικού και 
θα επιβλέπει την καθαριότητα των τροφίμων, των ατομι¬ 
κών ειδών αυτών, των χώρων κ.λ.π, 

Λογιστής: Για την πρόσληψη λογιστού απαιτείται πτυ¬ 
χίο λογιστού ΤΕΙ και επί ελλείψεως αυτού απολυτήριο μέ¬ 
σης εκπαίδευσης και σχετική πείρα. 

Ο λογιστής κάνει όλη την λογιστική και οικονομική ερ¬ 
γασία, 

Συντάσσει τον ετήσιο ισολογισμό απολογισμό και προ¬ 
ϋπολογισμό του Οίκου Ευγηρίας Αργοστολιού. 

Τηρεί τα πιο κάτω βιβλία: 

Το καθολικό στο οποίο καταχωρούνται οι δαπάνες κα- 
τα κεφάλαιο προϋπολογισμού το βιβλίο ταμείου στο ο¬ 
ποίο καταχωρούνται όλες οι εισπράξεις και πληρωμές, 

Τηρεί το ταμείο και απαγορεύεται να έχει στα χέρια το 
υπόλοιπο πλέον των 200.000 δραχμών, τα επί πλέον ει- 
σπραπτόμενα χρήματα θα καταθέτει σε λογαριασμό στην 
Τράπεζα. 

Τηρεί κτηματολόγιο των κινητών και ακινήτων περιου¬ 
σιακών στοιχείων καθώς και όλα τα διατην υπηρεσίαντου 
αναγκαία βοηθητικά βιβλία. 

Συντάσσει τα γραμμάτια εισπράξεως καθώς και τα ε¬ 
ντάλματα πληρωμής, τα μονογραφεί σανταμίας καθώς ε¬ 
πίσης και ο εντεταλμένος Σύμβουλος υπογράφονται δε α¬ 
πό τον Σεβασμιότατο Πρόεδρο ταυ Αδελφάτου ή του νό¬ 
μιμου αναπληρωτού επί απουσίας του. 

Ο λογιστής είναι υπεύθυνος για την παρακολούθηση 
των αναγραφομένων στον προϋπολογισμό πιστώσεων ώ¬ 
στε να αποφεύγεται η έκδοση ενταλμάτων καθ’ υπέρβα¬ 
ση εγκεκριμένων δαπανών, οφείλει δε να επισυνάπτει σε 
κάθε ένταλμα όλα τα απαιτούμενα κατά περίπτωση δικαι- 
ολογητικά. 

Δακτυλογραφεί όλα τα έγγραφα και τις αναγκαίες κα¬ 
ταστάσεις. 

Εκτός της τήρησης των πιο πάνω, στην αρμοδιότητα 
του λογιστή είναι η παρακολούθηση και ο έλεγχος όλων 
των περιουσιακών στοιχείων. 

Οικονόμος : Γ ία την πρόσληψη του οικονόμου απαιτεί¬ 
ται τουλάχιστον απολυτήριο μέσης εκπαίδευσης. 

Είναι υπεύθυνος αποθηκάριος και φροντίζει για την τα¬ 
κτοποίηση και καλή διατήρηση τωιί ευρισκομένων στις α¬ 
ποθήκες υλικών. 

Τηρεί τα βιβλία αποθήκης τα δελτία εισαγωγής και εξα¬ 
γωγής καθώς και τις αναγκαίες καταστάσεις για την δια¬ 
χείριση των τροφίμων, ειδών καθαριότητος, γραφικών 
κ.λ.π. 

Παραλαμβάνει μαζί με τον Διευθύνοντα τα εισαγόμενα 
από τους χορηγητές καθημερινά είδη και συνυπογράφει 
τα σχετικά δελτία. 

Με βάση τα δελτία εισαγωγής παραδίδει καθημερινά 
στο μαγειρείο τα απαιτούμενα τρόφιμα για την παρα¬ 
σκευή των φαγητών και ροφημάτων. 

Με τον ίδιο τρόπο παραδίδει και στα λοιπά τμήματα και 
υπηρεσίες όλα τα αναγκαία υλικά. 

Βοηθάει τον λογιστή στην εργασία του ύστερα από υ¬ 
πόδειξη του Διευθύνοντος. 

Άρθρο 8 

Ιατρός: Πτυχιούχος. Ο γιατρός του ιδρύματος, με2ωρη 
ημερησία απασχόληση, θα πρέπει να είναι σε άμεση επι¬ 
κοινωνία με το ίδρυμα, ώστε να μπορεί σε κάθε στιγμή που 
θα χρειασθεί να προσφέρει τις υπηρεσίες του. 

Συντονίζει τα σχετικά με την θεραπεία των ασθενών - 
περιθαλπομένων και κανονίζει την εν γένει φαρμακευτική 
και διαιτητική αγωγή τους. 


Επισκέπτεται τακτικά τους περιθαλπόμενους κατά τις 
πρωινές ώρες και επιλαμβάνεται κάθε προβλήματος τους 
Ιατρικής φύσεως. 

Συνεργάζεται με τον γιατρό του ασφαλιστικού οργανι¬ 
σμού ή των περιθαλπομένων και τους παρέχει κάθε δυνα¬ 
τή συνδρομή. 

Είναι υπεύθυνος για την παρακολούθηση των περιθαλ¬ 
πόμενων σύμφωνα με τους κανόνες της Ιατρικής επιστή¬ 
μης. 

Ρυθμίζει την εν γένει συντηρητική θεραπευτική αγοιγή. 

Παρακολουθεί και συντονίζει την εργασία του νοση¬ 
λευτικού προσωπικού, 

Υποχρεούται στην τήρηση ατομικού φακέλου των α¬ 
σθενών περιθαλπομένων με πλήρη ιστορικό {φαρμακευ¬ 
τική αγωγή διαιτητική κ.λ.π.). 

Παρέχει υπεύθυνες οδηγίες στους συγγενείς των περι- 
θαλπομένων δια την ψυχοσωματική εν γένει κατάστασή 
τους. 

Σε περίπτωση ασθένειας περιθαλπόμενου, που κατά 
την κρίση του, έχει ανάγκη νοσοκομειακής περίθαλψης 
μεριμνά για τη μεταφοράτου. σε συνεργασία με την Προϊ¬ 
στάμενη και την Διεύθυνση. 

Φροντίζει για την αναγραφή σε βιβλιάρια των ασφαλι- 
σμένωντων αναγκαίων φαρμάκων που χρειάζονται για τη 
συντηρητική τους αγωγή. 

Υποχρεούται για το σωστό διαχωρισμό κατά θάλαμο 
των πνευματικά υγιών από τους πνευματικά καθυστερη¬ 
μένους. 

Υπογράφει τις γνωματεύσεις και τις ιατρικές βεβαιώ¬ 
σεις με βάση τις οποίες εκδίδονται από τη Διεύθυνση, ύ¬ 
στερα από αίτηση των ενδιαφερομένων, τα αντίστοιχα πι¬ 
στοποιητικά. 

Εγκρίνει το εφαρμοζόμενο από το Ίδρυμα διαιτολόγιο 
των περιθαλπομένων. 

Συντάσσει κάθε χρόνο, μέσα στο μήνα Ιανουάριο, έκ¬ 
θεση στατιστικής της όλης επιστημονικής κινήσεως του Ι¬ 
δρύματος, την οποία και υποβάλλει μέσω της διευθύνσε- 
ως, στο Αδελφάτο του Ιδρύματος. 

Εισηγείται στο Αδελφάτο την προμήθεια, κάθε είδους 
υγειονομικού υλικού που θεωρεί απαραίτητο καιτο οποίο 
ελλείπει ή εφθάρη και πρέπει να αντικατασταθεί. 

Αρθρο 9 

Προϊσταμένη: Η προϊστάμενη Αδελφή τριετούς φοιτή- 
σεως πτυχιούχος ΤΕΙ προΐοταται του νοσηλευτικού προ¬ 
σωπικού του ιδρύματος το οποίο και καθοδηγεί και ελέγ¬ 
χει κατά την άσκηση των καθηκόντων του. 

Συνοδεύει το γιατρό κατά την επίσκεψή του στους θα¬ 
λάμους και το αναρρωτήριο και κρατά σημειώσεις για τις 
εντολές που δίνει και πρέπει να εκτελεσθούν για τους α¬ 
σθενείς περιθαλπόμενους. 

Προετοιμάζει προσωπικά η ίδια και χορηγεί τα φάρμα¬ 
κα που διέταξε ο γιατρός και σε περίπτωση δυστροπίας ή 
αρνήσεωςτου ασθενούς να συμμορφωθεί στη θεραπευ¬ 
τική αγωγή που καθόρισε ο γιατρός αναφέρει τούτο στο 
γιατρό και την Διεύθυνση του Ιδρύματος. 

Συνεργάζεται με τις αδελφές νοσηλεύτριες για την α¬ 
κριβή εκτέλεση των οδηγιών των γιατρών σχετικά με τη 
νοσηλεία, τη δίαιτα, τη θεραπεία και περίθαλψη των α¬ 
σθενών. 

Είναι υπεύθυνη για την καλλίτερη δυνατή περίθαλψη 
και φροντίδα των περιθαλπομένων, παρέχουσα στις α- 

δελφές νοσοκόμες κάθε δυνατή οδηγία που ήθελε ζητη¬ 
θεί από αυτές σχετικά με την εκτέλεση των συνταγών του 
γιατρού και την εφαρμογή της υποδειχθείσης από αυτόν 
θεραπευτικής αγωγής στους ασθενείς περιθαλπόμε¬ 
νους. 

Επιθεωρεί τους θαλάμους των περιθαλπόμενων καθώς 
και τους λοιπούς χώρους του Ιδρύματος σε οποιαδήποτε 
ώρα και εξετάζει όλα τα αφορώντα στη γενική κατάσταση 
των περιθαλπόμενων, δηλαδή την καθαριότητα, τηντάξη, 
τον αερισμό, φωτισμό, θέρμανση καθώς και την συμπερι¬ 
φορά του προσωπικού μεταξύ των και την άψογη συμπε¬ 
ριφορά απέναντι των περιθαλπόμενων, αναφέροντας σέ 
αντίθετη περίπτωση το προσωπικό τη Διεύθυνση για τυ¬ 
χόν κυρώσεις. 

Εποπτεύει για την έγκαιρη διανομή του συσσιτίου σε ό¬ 
λους τους περιθαλπόμενους και μεριμνά ώστε οι ασθε¬ 
νείς να παίρνουν τη δίαιτα που καθόρισε για καθέναν ο 
γιατρός. 

Καθοδηγεί και προτρέπει τις αδελφές νοσοκόμες πα- 
ραδειγματίζουσα η ίδια με τις ενέργειες της το ενδιαφέ¬ 
ρον και τη φροντίδα που πρέπει να δείχνουν στους περι¬ 
θαλπόμενους και ιδιαίτερα σ' αυτούς που δεν μπορούν να 
αυτοεξυπηρετηθούν, εκτελώντας πάντοτε τα καθήκοντά 
τους με ειλικρινή στοργή , ευγένεια, υπομονή και σεβα¬ 
σμό προς την προσωπικότητα των περιθαλπόμενων. 

Νοσηλεύτρια: Απόφοιτος νοσηλευτικής σχολής και κα¬ 
τά προτίμηση Κεφαλληνίας. Η νοσηλεύτρια είναι η άμεση 
βοηθός της προϊστάμενης, αδελφής σε ότι αφορά την πα¬ 
ροχή περιθάλψεως των ευρισκομένων και περιθαλπομέ- 
νων στο Ίδρυμα ατόμων. 

Η νοσηλεύτρια τουλάχιστον μονοετούς φοιτήσεως α¬ 
ναπληρώνει σε περίπτωση απουσίας την αδελφή προϊ- 
σταμένη στα καθήκοντά της. 

Χορηγεί όταν λείπει η Προϊστάμενη τα φάρμακα που 
διέταξε α γιατρός για κάθε ασθενή περιθαλπόμενο. 

Επιδεικνύει τον επιβαλλόμενο σεβασμό και πειθαρχία 
προς την Προϊστάμενη αδελφή και τη συμβουλεύεται για 
κάθε απορία που έχει σχετικά με την εκτέλεση της υπη¬ 
ρεσίας της. 

Φροντίζει να παρέχεται η νοσηλεία, ιδιαίτερα στους α¬ 
σθενείς σύμφωνα με τις εντολές του γιατρού και τις προ¬ 
φορικές οδηγίες της προϊσταμένης αδελφής. 

Παρακολουθεί στενά την πρόοδο της θεραπευτικής α¬ 
γωγής και αναφέρει στον γιατρό και την προϊσταμένη α¬ 
δελφή καθετί το έκτακτο που παρατηρεί και το οποίο έχει 
σχέση με την περίθαλψη των ασθενών. 

Φροντίζει για την έγκαιρη καθαριότητα πλύσιμο και πε¬ 
ριποίηση των περιθαλπόμενων καθώς και για την έγκαιρη 
λήψη των γευμάτων και τάισμα των κατάκοιτων. 

Επιμελείται και φροντίζει για να παρέχεται κάθε δυνα¬ 
τή άνεση σωματική, φυσική και ηθική ανακούφιση. Επίσης 
για την προσαρμογή στο νέο περιβάλλον των νεοεισερ- 
χαμένων στο Ίδρυμα. 

Αναφέρει έγκαιρα στην προϊσταμένη αδελφή, το για¬ 
τρό ή τον Διευθυντή του ιδρύματος ανάλογα με τη φύση 
του θέματος κάθε τι και παρατηρεί ότι έχει σχέση με τη 
λειτουργικότητα του Ιδρύματος ώστε να γίνονται οι αντί¬ 
στοιχες ενέργειες που θα εξασφαλίζουν ανετότερες συν¬ 
θήκες διαβίωσης των περιθαλπόμενων. 

Ιδιαίτερη φροντίδα πρέπει να καταβάλλεται στους πε¬ 
ριθαλπόμενους που δεν μπορούν να αυτοεξυπηρετηθούν 
και πιο πολύ κατά τις νυκτερινές βάρδιες. 


Στους πάσχοντες από βαρειά κινητική αναπηρία ενερ¬ 
γεί τις αναγκαίες αλλαγές θέσεως σώματος, για την απο¬ 
φυγή τυχόν κατακλίσεων. 

Μεριμνά και παρέχει τις αναγκαίες φροντίδες για τη 
διενέργεια λουτρών καθαριότητος, στους ανωτέρω α¬ 
σθενείς. 

Φροντίζει για τη μεταφορά των προσώπων αυτών 
στους αναγκαίους χώρους, όπως στην τουαλέτα, το φυ- 
σικοθεραπευτήριο, στο εργασιοθεραπευτήριο, στην αί¬ 
θουσα ψυχαγωγίας κ.λ.π. 

τις παραπάνω υποχρεώσεις έχει και για τους πάσχο¬ 
ντες από ελαφρότερες κινητικές αναπηρίες περιθαλπό¬ 
μενους. 

Οφείλει γενικά να φέρεται προς όλους με κοσμιότητα 
και ευπρέπεια όπως επιβάλλει η δεοντολογία του όρου 
της αδελφής και να επιδεικνύει υπομονή, ενδιαφέρον 
στοργή και αγάπη προς τους περιθαλπόμενους, όπως α¬ 
ξίζει και επιβάλλει η αξιοπρέπεια της ανθρώπινης ζωής. 

Δεν πρέπει να ξεχνά ποτέ, ότι οι περιθαλπόμενοι, στην 
ΑΔΕΛΦΗ προσβλέπουν πάντοτε. Γιατί αυτή βλέπουν κο¬ 
ντά τους τον πιο πολύ χρόνο από κάθε άλλον. 

Την αδελφή φωνάζουν να τους βοηθήσει, να τους φέρει 
το δοχείο για να ικανοποιήσουν μια φυσική τους ανάγκη. 

Την Αδελφή προσκαλούν να της εμπιστευθούν το μυ¬ 
στικό τους, τη λύπη τους ή τη χαρά τους. 

Την Αδελφή επιζητούν να τους συμπαρασταθεί στην α¬ 
γωνία τους, στους φόβους το υ ς, να τους γλυκάνει τον πό¬ 
νο και να τους συμμεριστεί στη μοναξιάτους. 

Η Αδελφή για τους περιθαλπόμενους είναι όλα. Είναι τα 
πάντα. 

Την Αδελφή βλέπουν σαντο υποκατάστατο της Μάνας, 
του Πατέρα, του συζύγου, της Αδελφής, του Αδελφού, 
της φίλης, του φίλου. 

Στης Αδελφής το πρόσωπο εναποθέτουν όλες τις ελπί¬ 
δες τους και από αυτής το πρόσωπο αντλούν κουράγιο, υ¬ 
πομονή και καρτερικότητα. 

Δεν μπορεί λοιπόν, δεν έχει το δικαίωμα ποτέ η Αδελφή 
Νοσηλεύτρια συνεπής στο λειτούργημά της να αδιαφο¬ 
ρήσει στις προσδοκίες αυτές, και να αρνηθεί να στηρίξει 
τις τόσες ελπίδες που εναποθέτουν πάνω της οι περιθαλ¬ 
πόμενοι και ιδιαίτερα οι βαρύτερα ασθενείς, οι κατάκοιτοι 
και ανίκανοι να αυτοεξυπηρετηθούν. 

Αρθρο 10 

Φυσιοθεραπευτής: Απόφοιτος ειδικής σχολής. Είναι 
αρμόδιος να εφαρμόσει, ύστερα από εντολή του γιατρού 
(Ορθοπεδικού - Φυσιάτρου κ.λ.π.) ένα πρόγραμμα φυσι¬ 
κοθεραπείας σε όσους από τους περιθαλπόμενους γνω¬ 
ματεύει ότι έχουν ανάγκη φυσικοθεραπείας. 

Ο Φυσιοθεραπευτής πριν από κάθε ενέργειά του, θα 
αξιολογήσειτον ασθενή (υπερήλικα ή χρονίωςπάσχοντα) 
θα διαπιστώσει και θα καταγράψει τις αδυναμίες που πα¬ 
ρουσιάζει και θατου εφαρμόσει το καλύτερο δυνατό πρό¬ 
γραμμα, με σκοπό την αποκατάστασή του. 

Σκοπός του φυσιοθεραπευτή κυρίως είναι: 

α. - Να βελτιώσει την κινητικότητα των αρθρώσεων των 
ασθενών, 

β.- Να ενισχύσει την μυϊκή τους ισχύ, 

γ - Να βελτιώσει τη δεξιοτεχνίατους,το συντονισμό των 
κινήσεώντους και την αντοχή τους, 

δ.- Να τους ευρύνει το βαθμό αυτάρκειας και ανεξαρ¬ 
τησίας, 

ε - Να προλάβει ή να διορθώσει μια κάποια παραμόρ¬ 
φωσή τους, 

στ - Να βελτιώσει την ισορροπία και την ευστάθεια του 
σώματός τους, 

ζ.- Νατους φέρεισε μια κατάσταση που να μπορούνμό- 
νοιτους να αναπτύξουν ένα αποτελεσματικό πρότυπο συ¬ 
νήθειας με ασκήσεις για συνέργεια των μυών, 

η.- Να ανακουφίσει τον υπερήλικα ή τον χρονίως πά- 
σχοντα μετά φυσικά μέσα που διαθέτει. 

Η φυσικοθεραπεία συνίσταται. 

Α.- Στην κινησιοθεραπεία - θεραπευτική γυμναστική. 

Β.- Μαλαξη γενική ή τοπική με τα χέρια ή με ηλεκτρικές 
συσκευές. (Ηλεκτρομάλαξη). 

Γ.- Αναπνευστική κινησιοθεραπεία και 

Δ.- Θερμοθεραπεία, 

Αυτή περιλαμβάνει : Δινόλουτρα, παραφινόλουτρα, 
Διαθερμίες, υπέρηχοι. 

Οι ανωτέρω μέθοδοι εκτελούνται ή στην αίθουσα φυσι¬ 
κοθεραπείας ή στο θάλαμο διαμονής του περιθαλπόμε¬ 
νου. 

Μεριμνά για την ειδική θεραπεία των περιθαλπόμενων 
σε ειδικό φυσικοθεραπευτήριο ή εργαστήριο φυσικοθε¬ 
ραπείας. όταν κρίνεται ότι τούτο μπορεί να βελτιώσει τις 
δυνατότητες αυτοεξυπηρετήσεώς τους. 

Κοινωνική-ος Λειτουργός. 

Πτυχίο ύχος, 

1. - Το έργο του Κοινωνικού Λειτουργού σε Ιδρύματα 
Κοινωνικής Προστασίας υπερηλίκων και χρονίως πασχό- 
ντων συνίσταται στην παροχή Κοινωνικών Υπηρεσιών, 
που αποσκοπούν: 

α.- Στην πρόληψη ή αντιμετώπιση κοινωνικοοικονομι¬ 
κών ή συναισθηματικών προβλημάτων των περιθαλπομέ- 
νων, που προκαλούνται είτε από την επέλευση του γήρα¬ 
τος ή τις συνέπειες της χρόνιας νόσου, είτε από προσω¬ 
πικές ή οικογενειακές αιτίες ή την παραμονή τους στο 
ίδρυμα, και 

β.- Υποχρεούται να μεριμνά για την ικανοποίηση των 
συναισθηματικών και κοινωνικών αναγκών των περιθαλ- 
πομένων καθώς επίσης και σε συνεργασία με διαφόρους 
φορείς να μεριμνά για την διοργάνωση εκδηλώσεων για 
την άνοδο του πολιτιστικού επιπέδου των περιθαλπομέ- 
νων και την ψυχαγωγία τους. 

2. Για την επίτευξη των παραπάνω ο Κοινωνικός Λει¬ 
τουργός ενεργεί: 

α.- Για την επισήμανση των Κοινωνικών προβλημάτων 
των περιθαλπομένων στο Ίδρυμα, τον προσδιορισμό της 
εκτάσεώς τους, τα αίτια που τα προκαλούν και τις επι¬ 
πτώσεις που έχουν. 

β.- Γ ια την ευαισθητοποίηση των οικείων των περιθαλ- 
πομένων, για τις επιπτώσεις (ψυχολογικές, κοινωνικές), 
που προκαλούνται από την επέλευση του γήρατος ή της 
χρόνιας νόσου στην προσωπικότητα και συμπεριφορά 
των περιθαλπομένων, με σκοπό την εξασφάλιση θετικής 
στάσεώςτους. 

γ.- Γ ια την προσπάθεια πρόληψης ή αντιμετώπισης κα¬ 
ταστάσεων ή προβλημάτων, που δημιουργούνται, ιδιαίτε¬ 
ρα κατά το στάδιο της προσαρμογής των περιθαλπομέ- 
νων στο Ίδρυμα και συμβάλλει για την επιτυχή προσαρ¬ 
μογή τους στις συνθήκες ζωής του Ιδρύματος. 

δ - Για την διατήρηση επικοινωνίας και ανάπτυξης εποι¬ 
κοδομητικών σχέσεων τόσο μεταξύ των περιθαλπομέ- 
νων, όσο και ενός εκάοτου με τους οικείους του. 


ε.- Για τη δημιουργία και ανάπτυξη προγραμμάτων ή 
δραστηριοτήτων που αποβλέπουν στην ικανοποίηση κοι¬ 
νωνικών πολιτιστικών και ψυχαγωγικών αναγκών των πε- 
ριθαλπομένων. 

στ.-Για την ενθάρρυνση καιδραοτηριοποίησητου υπε¬ 
ρήλικα ή χρονίως πασχοντα, για την αξιοποίηση, τόσοτων 
παρεχομένων εντός ή έκτος του Ιδρύματος μέσων και υ¬ 
πηρεσιών, όσο και για την ανάπτυξη των δικών του ικανο¬ 
τήτων 

ζ.- Για την ανάπτυξη και αξιοποίηση της εθελοντικής 
προσφοράς υπηρεσιών, που διατίθενται στην Κοινότητα ή 
που είναι δυνατό να διατεθούν για τους περιθαλπόμε¬ 
νους. 

3. Κατά την άσκηση του έργου της, και για την αποτε¬ 
λεσματικότερη προώθησή του, ο - η Κοινωνική Λειτουρ¬ 
γός : 

Α. Πραγματοποιεί συνεντεύξεις ή επικοινωνεί με τους 
περιθαλπομένους ή τους οικείουςτου (στο Ίδρυμα, στην 
κατοικία των οικείων ή αλλού βάσει προγραμματισμού 
και σε χρόνο που προκαθορίζεται κατά το δυνατό, με τη 
συνεργασία των ενδιαφερομένων. 

Β.-Επιδιώκει επικοινωνία, αμοιβαία ενημέρωση και συ¬ 
νεργασία με αρμόδιους παράγοντες Αρχών, Υπηρεσιών, 
Οργανισμών, Ιδρυμάτων που ασχολούνται ή που μπορεί 
να βοηθήσουν στη ρύθμιση θεμάτων ή αντιμετώπιση προ¬ 
βλημάτων των εξυπηρετούμενων στο Ίδρυμα. 

Γ.- Συνεργάζεται με το προσωπικό του Ιδρύματος και 
μετέχει σε συγκαλούμενα «συμβούλια» για την από κοι¬ 
νού εξέταση ή αντιμετώπιση ατομικής ή γενικής φύσεως 
θεμάτων, που απασχολούν τους εξυπηρετούμενους. 

Δ.- Προγραμματίζειτιςδραστηριότητέςτου, ώστε να ε¬ 
ξασφαλίζεται η έγκαιρη προυιθηση των θεμάτων και φρο¬ 
ντίζει για την τήρηση των προγραμματισθέντων ενεργει¬ 
ών. 

Ε.- Φροντίζει για την ακριβή και μεθοδική τήρηση και έ¬ 
γκαιρη ενημέρωση του γραφειακού συστήματος που τη¬ 
ρείται στην Κοινωνική Υπηρεσία του Ιδρύματος, (Μη¬ 
τρώο, ευρετήριο, ατομικούς φακέλους κ.α.). 

Στ.- Τηρεί τακτικά και συστηματικά τα στατιστικά στοι¬ 
χεία που προκύπτουν κατά την άσκηση του έργου της και 
αξιολογείτο συμπεράσματα, που προκύπτουν απάτην ε¬ 
πεξεργασία των στατιστικών και λοιπών στοιχείων. 

Ζ.- Συντάσσει αξιολογικές εκθέσεις για τις περιπτώσεις 
εκείνες που η πρότασή του αποτελεί, μεταξύ άλλων, προ¬ 
ϋπόθεση για την εφαρμογή Κοινωνικού Προγράμματος ή 
κρίνεται απαραίτητη για την λήψη κάποιου μέτρου. 

Η.- Συντάσσει τον απολογισμό του έργου της, στον ο¬ 
ποίο παρατίθενται τα αναγκαία στατιστικά στοιχεία, αξιο¬ 
λογούνται τα αποτελέσματα ληπτέα μέτρα. 

Ψυχολόγος: Πτυχιούχος. Το έργο του ψυχολόγου συ- 
νίσταται στην πρόληψη ή αντιμετώπιση συναισθηματικών 
προβλημάτων των περιθαλπομένων που προκαλούνται 
είτε από την επέλευση του γήρατος ή τις συνέπειες της 
χρόνιας νόσου, είτε από τις προσωπικές ή οικογενειακές 
αιτίες ή την παραμονή τους στο Ίδρυμα. 

Υποχρεούται να μεριμνά: 

1. - Για την παροχή ψυχολογικής βοήθειας με την προ¬ 
σφορά και διευκόλυνση απασχόλησης, ψυχαγωγίας ανά¬ 
λογα με την ηλικία, την φυσική κατάσταση και περίπτωση 
του περιθαλπομένου. 

2. - Γιά την ευαισθητοποίηση των τροφίμων και των οι- 
κείωνταυς, για τις επιπτώσεις που προκαλούνται απάτην 


4646 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


επέλευση του γήρατος ή της χρόνιας νόσου στηνπροσω- 
πικότητα και συμπεριφορά των περιθαλπόμενων με σκο¬ 
πό την εξασφάλιση θετικής στάσης και την επιτυχή προ¬ 
σαρμογή τους στις συνθήκες του Ιδρύματος. 

3 - Για την διατήρηση και αποκατάσταση επικοινωνίας 
και εποικοδομητικών σχέσεων τόσο μεταξύ των περιθαλ¬ 
πόμενων όσο και με τους οικείους τους. 

4. - Γ ια την ανάπτυξη προγραμμάτων και δραστηριοτή¬ 
των σε ομάδες με στόχο την ικανοποίηση των αναγκών 
τους. 

5. - Για την ενθάρρυνση και δραστηριοποίηση των τρο¬ 
φίμων και χρονίως πασχόντων με την αξιοποίηση των υ¬ 
πηρεσιών που παρέχονται τόσο εντός όσο και εκτός Ι¬ 
δρύματος με στόχο την ανάπτυξη των δικών τους δυνα¬ 
τοτήτων, 

Γι’ αυτό το σκοπό προβλέπεται συνεργασία με φορείς ε¬ 
ντός και εκτός Νομού. 

Εργοθεραπευτής: 1.- Η εργοθεραπεία είναι ένα πα- 
ράϊατρικό επάγγελμα που βασίζεται στην ιδέα ότι «όταν ο 
άρρωστος κάνει κάτι ευχάριστο, εποικοδομητικό και δη¬ 
μιουργικό, βοηθιέται στην πάθηση του». 

2.- Ο εργοθεραπευτής πέραν των γνώσεων που πρέπει 
να διαθέτει για την αποτελεσματικότητα της εφαρμοζό¬ 
μενης μεθόδου στους ασθενείς επιβάλλεται να επιδεικνύ¬ 
ει σ' αυτούς στοργή, ενδιαφέρον, αγάπη και υπομονή. 

3. - Σκοπός της εργοθεραπείας είναι η βελτίωση των 
διαταραχών των διανοητικών και φυσικών λειτουργιών 
του αρρώστου, με την ενεργό συμμετοχή του σ’ ένα προ¬ 
καθορισμένο Ιατρικό πρόγραμμα απασχαλήσεως Στό¬ 
χος του προγράμματος αυτού είναι η αξιοποίηση των ι¬ 
κανοτήτων του αναπήρου και η καθοδήγησή του σ’ ένα 
τρόπο ζωής και αυτοεξυπηρετήσεως. 

4 . - Οι επιδιώξεις του εργοθεραπευτού κατά την εφαρ- 
μογήτου θεραπευτικού προγράμματος συνοψίζονται κυ¬ 
ρίως στα εξής : 

Α. Να βελτιώσει την κινητικότητα των αρθρώσεων, τον 
συντονισμό των κινήσεων και τη δεξιοτεχνία των ασθε¬ 
νών. Να ενισχύσει τη μυϊκή ισχύ και την αντοχή τους και 
γενικά να τους δώσει την ικανότητα να λειτουργούν μέσα 
στα όρια της αναπηρίας τους. 

Β. Να τονώσει το ηθικό και να ευρύνει το βαθμό αυτάρ- 
κειας και ανεξαρτησίας των ασθενών, ώστε να τους κάνει 
ικανούς να αυταεξυπηρετούνται στις ασχολίες της καθη¬ 
μερινής ζωής. 

Γ. Να τους βοηθήσει στα κοινωνικά και επαγγελματικά 
τους προβλήματα προπαρασκευάζοντάς τους για να ε- 
πανέλθουν στην προηγούμενη εργασία τους ή άλλη κα¬ 
τάλληλη για την αναπηρία τους, καθώς και στις δραστη¬ 
ριότητες και τον τρόπο ζωής που έκαναν. 

Δ. Να τους εκπαιδεύσει στη χρήση των προσθετικών και 
ορθοπεδικών μηχανημάτων και γενικά στη χρήση των δια¬ 
φόρων μηχανικών μέσων. 

5. Το πρόγραμμα εργοθεραπείας για να έχει θεραπευ¬ 
τική αξία θα πρέπει: 

Α. Να είναι προσαρμοσμένο στην ηλικία, διανοητική κα¬ 
τάσταση, πάθηση και κυρίως στις θεραπευτικές ανάγκες 
του αρρώστου, προσφέρσντας ιδιαιτέρως ειδικευμένη ά¬ 
σκηση. 

Β. Να μην είναι δύσκολο από την αρχή του και ακριβό, 
ώστε να μην απογοητευθεί ο άρρωστος και να είναι δημι¬ 
ουργικό, ώστε να του προκαλεί ευχαρίστηση. 

Γ. Τέλος, να μην είναι επικίνδυνο και να μπορεί να ε- 


φαρμοσθεί από τον άρρωστο στη θέση που βρίσκεται 
(στο κρεβάτι, στην αναπηρική πολυθρόνα κ.λ.π.). 

6. Ο εργοθεραπευτής πριν συντάξει το πρόγραμμα ερ- 
γοθεραπείας θα πρέπει να εκτιμήσει και να καταγράψει 
την κινητική κατάσταση του αρρώστου, τις ικανότητές 
του που έχουν διατηρηθεί, καθώς καιτις ανάγκες που του 
δημιουργεί η πάθησή του. 

Παράλληλα θα ενημερωθεί λεπτομερώς από τα άλλα 
μέλη της ομάδας Αποκαταστάσεως, για το Ιατρικό ιστο¬ 
ρικό του αρρώστου, τη φαρμακευτική αγωγή, τη νοση¬ 
λεία καιτο πρόγραμμα φυσικοθεραπείας στο οποίοτυχόν 
υποβάλλεται. 

7. Είναι ευνόητο τέλος ότι για να έχει θετικά αποτελέ¬ 
σματα η όλη προσπάθεια είναι απαραίτητη η καλή συνερ¬ 
γασία που πρέπει να υπάρχει μεταξύ των Εργοθεραπευ- 
τών, του γιατρού και των λοιπών μελών της Ομάδας Απο¬ 
καταστάσεως. 

Άρθρο 11 

Μάγειρας: Για την πρόσληψή του απαιτείται πτυχίο μα¬ 
γείρου και εν ελλείψει με σχετική πείρα, 

Θα παρασκευάζει τα καθημερινά φαγητά, ροφήματα 
και γλυκίσματα για τους τροφίμους και το προσωπικό, 
σύμφωνα με το διαιτολόγιο που καθορίζει η Διεύθυνση. 

Θα παραλαμβάνει με υπογραφή του, τα τρόφιμα και υ¬ 
λικά που απαιτούνται για την παρασκευή του συσσιτίου 
καιτις δίαιτες που καθόρισε ο γιατρός και θα έχει την ευ¬ 
θύνη για την καλή και υγιεινή παρασκευή των φαγητών. 

Θα κάνει την διανομή των ετοίμων φαγητών και θα υπο- 
χρεούται για την καθαριότητα των σκευών της κουζίνας 
και των χώρων και θα είναι γι’ αυτά προσωπικά υπεύθυ¬ 
νος. 

Απαγορεύεται απολύτως τα χορηγούμενα για της πα¬ 
ρασκευή του συσσιτίου υλικά να διατίθενται σε άλλες 
χρήσεις. 

Βοηθός μαγείρου: Ο βοηθός μαγείρου βρίσκεται υπό 
την άμεση επίβλεψη του μαγείρου και τον βοηθά στηνπα- 
ρασκευή των φαγητών. 

Επιμελείται και συνδράμει στη διατήρηση της καθαριό¬ 
τητας του μαγειρείου και των χρησιμοποιούμενων μαγει¬ 
ρικών σκευών. 

Απαγορεύεται η καταστροφή ή διάθεση του υπολοίπου 
του φαγητού χωρίς άδεια του Διευθυντού. 

Καθαρίστρια τραπεζοκόμα: 

Τα καθήκοντα θα εναλλάσσονται ανάλογα με τις ανά¬ 
γκες της υπηρεσίας. 

α.-Καθαρίστρια 

Η καθαρίστρια μεριμνά για την καθαριότητα όλων των 
χώρωντου Ιδρύματος (θάλαμοι, διάδρομοι, σκάλες, γρα¬ 
φεία, μαγειρεία, τραπεζαρία αποχωρητήρια κ.λ.π.) και ε- 
κτελεί με ιδιαίτερη σχολαστικότητα το πλύσιμο των δαπέ¬ 
δων τοίχων, θυρών, παραθύρων κ.λ.π. 

Φροντίζει για τον επαρκή αερισμό των θαλάμων κατά 
την πρωινή καθαριότητα, ώστε να μη παρατηρείται η χα¬ 
ράκτη ριστική οσμή που συνήθως επικρατεί σε κλειστούς 
χώρους. Κατά την άσκηση των καθηκόντων της προσπα¬ 
θεί να είναι όσο το δυνατόν λιγότερο ενοχλητική ιδιαίτερα 
σε θαλάμους ασθενών και συμπεριφέρεται πάντοτε με 
την επιβαλλομένη ευγένεια. 

Απομακρύνει έγκαιρα τα δοχεία νυκτός που τυχόν χρη¬ 
σιμοποιούν βαρέως ασθενείς ή κατάκοιτοι περιθαλπόμε¬ 
νοι. 

Επιμελείται για την τακτοποίηση, μετά τον καθαρισμό, των 
διαφόρων επίπλων ή άλλων πραγμάτων (ραδιοφώνων, τηλε¬ 
οράσεων, υποστηριγμάτων) που βρίσκονται στους θαλά¬ 
μους για εξυπηρέτηση ή ψυχαγωγίατων περιθαλπόμενων. 

β. -Τραπεζοκόμα: 

Μεριμνά για την έγκαιρη παραλαβή από το μαγειρείο 
και τη διανομή στους περιθαλπόμενους του ροφήματος, 
γεύματος και δείπνου είτε στην τραπεζαρία είτε στους θα¬ 
λάμους. 

Έχει υποχρέωση να βοηθά τους περιθαλπόμενους οι ο¬ 
ποίοι δεν μπορούν να αυτοεξυπηρετούν στην λήψη του 
ροφήματος και φαγητού με υπομονή, στοργή και καρτε¬ 
ρικότητα, ακόμα και όταν αντιμετωπίζει δύστροπους πε¬ 
ριθαλπόμενους. 

Κατά τη διανομή του συσσιτίου (φαγητού) ακολουθεί 
τις, οδηγίες της προϊσταμένης αδελφής ή της αδελφής 
νοσηλεύτριας για τις δίαιτες που τυχόν έχει διατάξεις ο 
γιατρός για ορισμένους περιθαλπόμενους. Θα βοηθάει 
στην κουζίνα και θα κάνει την διανομή σε μερίδες των έ¬ 
τοιμων φαγητών ελλείψει μαγείρου, σύμφωνα με τις οδη¬ 
γίες της Διεύθυνσης. 

Είναι υπεύθυνη για την καθαριότητα και ευπρεπή εμφά¬ 
νιση της τραπεζαρίας καθώς και των άλλων ειδών που 
χρησιμοποιούνται κατα τη λήψη των γευμάτων. 

Μετά το πέρας του φαγητού μεριμνά για τη συσκέ- 
ντρωση και απομάκρυνση από την τραπεζαρία ή τους θα¬ 
λάμους των υπολειμμάτων (αποφάγια) και των σκευών 
φαγητού, τα οποία και πλένει. 

Είναι υπεύθυνη για όλα τα είδη εστιάσεως, ήτοι, πιάτα, 
πετσέτες, φαγητού, μαχαιροπήρουνα κ.λ.π. εκτός των ει¬ 
δών παρασκευής συσσιτίου. 

Πλύντρια - σιδηρώτρια: Θα ασχολείται με την λειτουρ¬ 
γία του πλυντηρίου και του σιδηρωτηρίου. 

Θα πλένει τα ρούχα των τροφίμων και τον ιματισμό του 
ιδρύματος εν γένει. 

Θα επιδιορθώνει τον ρουχισμό και θα ασχολείται με το 
σιδέρωμα. 

Είναι προσωπικά υπεύθυνη για το μαρκάρισματου ρου¬ 
χισμού των νεοεισερχομένων και την διαλογή του ατομι¬ 
κού ιματισμού των τροφίμων. 

Θα τοποθετεί τα πλυμένα και σιδερωμένα ρούχα στα 
κρεβάτια των τροφίμων για να τα τοποθετήσει μετά από 
δεύτερο έλεγχο η νοσηλεύτρια στις ντουλάπες τους για 
να μην μπερδεύονται. 

Θα κάνει προσεκτική χρήση των υλικών καθαριότητος 
για να αποφεύγεται η σπατάλη. 

Θα κάνει καλή χρήση των μηχανημάτων του πλυντηρίου 
και για κάθε τι το ασυνήθιστο θα ειδοποιεί τον συντηρητή 
και τον Διευθυντή. 

Συντηρητής: Θα ασχολείται με την συντήρηση όλων 
των εγκαταστάσεων (υδραυλικής, ηλεκτρολογικής. απο¬ 
χέτευσης, κεντρικής θέρμανσης) και την επισκευή τους. 

Θα ασχολείται με τον χρωματισμό των κουφωμάτων 
δωματίων και των λοιπών χώρων του Οίκου Ευγηρίας 
Αργοστολιού. 

Θα ασχολείται σε εργασίες στα ακίνητα των Φιλανθρω¬ 
πικών Καταστημάτων Κεφαλληνίας και του Οίκου Ευγη¬ 
ρίας Αργοστολιού. 

Άρθρο 12 

Γενικότερα καθήκοντα προσωπικού 

Πέρα από τα ειδικά καθήκοντα του καθενός από τα μέ¬ 


λη του Προσωπικού όπως αυτά καθορίζονται στα προη¬ 
γούμενα άρθρα, όλο το προσωπικό του Ιδρύματος έχει 
και τα ακόλουθα γενικότερα καθήκοντα : 

Οφείλει να εφαρμόζει πιστά τον Κανονισμό και τις εντο¬ 
λές και οδηγίες του Αδελφάτου και της Διευθύνσεωςτου 
Ιδρύματος. 

Υποχρεούται να συμπεριφέρεται προς όλους τους περι¬ 
θαλπόμενους με ευγένεια και κατανόηση. Να δείχνει στορ¬ 
γή και ενδιαφέρον για την κατάστασή τους, το ενδιαφέρον 
εκείνο, που απορρέει από την ιδέα αληθινής αγάπης και 
του σεβασμού για την προσωπικότητα του ανθρώπου. 

Οφείλει να μη κάνει διάκριση των περιθαλπομένων αλ¬ 
λά να παρέχει σε όλους αδιάκριτα και περισσότερο στους 
κατάκοιτους και μη αυτοεξυπηρετούμενους κάθε δυνατή 
περιποίηση και ανακούφιση, 

Οφείλει να γνωρίζει ότι για την προσφορά των υπηρε¬ 
σιών του αυτών, πρέπει να είναι οπλισμένο με όλη την υ¬ 
πομονή και καρτερία που επιβάλλουν οι ιδιαίτερες συν¬ 
θήκες της εργασίας τους και να μην παραλείπει σε περί¬ 
πτωση δυσκολίας, να ζητάτη βοήθεια και συμπαράσταση 
των Προϊσταμένων του. 

Κατά τις ώρες της εργασίας το προσωπικό είναι υπο¬ 
χρεωμένο να φοράει στολή υπηρεσίας. Τον χρωματισμό 
της στολής για κάθε ειδικότητα καθορίζει με απόφαση το 
Αδελφάτα του Ιδρύματος, πλην της στολής του γιατρού, 
των νοσηλευτριών και μαγείρων, που θα φορούν την κα¬ 
θιερωμένη για τις αντίστοιχες ειδικότητες στολή των νο¬ 
σηλευτικών ιδρυμάτων (χρώματος λευκού). 

Απαγορεύεται στα μέλη του προσωπικού να δέχονται 
προς φύλαξη είδη ή χρήματα που ανήκουν στους περι¬ 
θαλπόμενους, επί ποινή απολύσεως. 

Απαγορεύεται να δέχονται φιλοδωρήματα ή δώρα από 
τους περιθαλπόμενους ή τους συγγενείς αυτών, επί ποι¬ 
νή απολύσεως. 

Πολύ περισσότερο απαγορεύεται να ζητούν ή με οποι- 
οδήποτε άλλο συγκεκαλυμμένο τρόπο να επιδιώκουν α¬ 
μοιβή σε χρήμα ή άλλα είδη σαν αντάλλαγμα για δήθεν υ¬ 
πηρεσίες που τους προσφέρουν και οι οποίες είναι στα 
καθήκοντά τους, επί ποινή απολύσεως. 

Απαγορεύεται να κάνουν κρίσεις ή να σχολιάζουν στους 
περιθαλπόμενους ή τρίτους τις εντολές και οδηγίες των 
Προϊσταμένων τους καιτης Διευθύνσεως του Ιδρύματος. 

Απαγορεύεται η εξαγωγή από οποιονδήποτε κάθε εί¬ 
δους υλικού που ανήκει στο Ίδρυμα. 

Σε πέρίπτωση που ασθενήσει ένας από το προσωπικό 
και δεν μεταβεί στο Ίδρυμα υποχρεούται να ειδοποιήσει 
έγκαιρα τον Διευθυντή του Ιδρύματος, ή άλλο εξουσιο¬ 
δοτημένο αρμόδιο πρόσωπο, ώστε να ελεγχθείτο δικαιο¬ 
λογημένο ή μη της απουσίας και να ρυθμιστεί η άμεση α- 
ναπλήρωσή του στο πρόγραμμα εργασίας. 

Στο Νοσηλευτικό βοηθητικό και λοιπό προσωπικό πα¬ 
ρέχονται οι δικαιούμενες ημερήσιες αναπαύσεις βάσει 
του καθορισμένου από τον Διευθυντή, ανάλογα με τις υ¬ 
πηρεσιακές ανάγκες, προγράμματος εργασίας. 

Τα θέματα τα σχετικά με τις κανονικές και αναρρωτικές 
άδειες του προσωπικού, ρυθμίζονται βάσει των κειμένων 
διατάξεων και των αναγκών του ιδρύματος. 

Όλο το προσωπικό του Ιδρύματος οφείλει να προσέρ¬ 
χεται και να αποχωρεί από την υπηρεσία την κανονική ώ¬ 
ρα. Η αδικαιολόγητη απουσία, η βραδεία προσέλευση ή η 
πρόωρη αποχώρηση από την Υπηρεσία αποτελούν πει- 

θαρχικό παράπτωμα, που επισύρει πειθαρχική ποινή. 

Τα προσωπικό πρέπει πρόθυμα και απρόσκοπτα κατό¬ 
πιν εντολής του Διευθύνοντας να παρέχει τις υπηρεσίες 
του για την κάλυψη των υφιστάμενων κενών, σε παρεμ¬ 
φερείς εργασίες προς τα κύρια καθήκοντά του. 

Το προσωπικό οφείλει να εκτελέσει την ανατεθείσα σ' 
αυτό υπηρεσία και εφόσον έχει αντίρρηση δικαιούται να 
αναφερθεί ανάλογα στον Πρόεδρο ή το Αδελφάτο. 

Η άρνηση και η μη εκτέλεση της ανατεθείσας υπηρε¬ 
σίας αποτελεί πειθαρχικό παράπτωμα που σ' ελάχιστες 
περιπτώσεις ίσως να αποτελεί και ποινικό αδίκημα. 

Με αιτιολογημένη απόφαση του Αδελφάτου μπορεί για 
λόγους υπηρεσιακών αναγκών και ύστερα από εισήγηση 
του Διευθυντού να ανατίθενται σε υπαλλήλους του Ιδρύ¬ 
ματος πέρα απο τα κύρια καθήκοντά τους και άλλα καθή¬ 
κοντα σχετικά όμως με τον υπηρεσιακό κλάδο στον οποί¬ 
ον ανήκουν. 

Το προσωπικό οφείλει να τηρεί πιστά τον παρόντα κα¬ 
νονισμό και τις Διαταγές της Διευθύνσεως. 

Άρθρο 13 

Γενικές διατάξεις για τους περιθαλπόμενους 

Οι περιθαλπόμενοι στο Ίδρυμα υποχρεούνται να υπα¬ 
κούσουν στις εντολές των αρμοδίων οργάνων του Ιδρύ¬ 
ματος και να τηρούν τον παρόντα Κανονισμό. 

Για κάθε παράπονό τους για κακή συμιπεριφορά άλλου 
περιθαλπόμενου ή μιέλους του προσωπικού του Ιδρύμα¬ 
τος, οφείλουν οι περιθαλπόμενοι να αναφέρονται στη 
προϊσταμένη Αδελφή. 

Σε περίπτωση που δεν είναι ικανοποιητική η λύση αυ¬ 
τών, τότε μπορούν να απευθυνθούν στον Διευθυντή του Ι¬ 
δρύματος. 

Παράπονα που διατυπώνονται εγγράφως στο Αδελφά¬ 
το εξετάζονται από αυτό, ύστερα από εισήγηση του Διευ- 
θυντού. 

Οι περιθαλπόμενοι λαμβάνουν το φαγητό τους στην ώ¬ 
ρα και στους χώρους όπου έχουν καθοριστεί από την Δι¬ 
εύθυνση του Ιδρύματος. 

Απαγορεύεται να διατηρούν μέσα στο θάλαμο τροφές 
ή διάφορά φαγητά, εκτός από χυμούς φρούτων και γλυ¬ 
κίσματα, που τους φέρνουν οι συγγενείς τους. 

ΚΕΦΑΛΑΙΟ Δ' 

Πειθαρχικός Έλεγχος 
Άρθρο14 

Πειθαρχικά Αδικήματα 

1) Κάθε πράξη παράλειψης ή παράβαση υπηρεσιακού 
καθήκοντος η οποία δύναται να καταλογισθεί στον υπεύ¬ 
θυνο αποτελεί πειθαρχικό αδίκημα. 

2) Το υπηρεσιακό καθήκον προσδιορίζεται τόσο από τις 
επιβαλλόμενες εις το προσωπικό υποχρεώσεις από τις υ- 
πάρχουσες διατάξεις, εγκύκλιες οδηγίες και διαταγές κα¬ 
θώς επίσης και εκ της φύσεως της υπηρεσίας. 

3) Η δίωξη ταυ πειθαρχικού αδικήματος αποτελεί υπη¬ 
ρεσιακό καθήκον. Κατ' εξαίρεση, για αδικήματα τα οποία 
είναι δυνατόν να τιμωρηθούν κατά ανώτατο όριο την ποι¬ 
νή της έγγραφης επίπληξης, η δίωξη παραμένει στην κρί¬ 
ση των αρμοδίων οργάνων, οι οποίοι θα λαμβάνουν υπό¬ 
ψη και το συμφέρον της υπηρεσίας αλλά και τη διαγωγή 
του υπεύθυνου γενικώς. 

4) Μεταξύ των πειθαρχικών αδικημάτων συγκαταλέγο¬ 
νται τα πιο κάτω : 


Α. Η αδικαιολόγητη και επίμονη άρνηση της εκτέλεσης 
των υπηρεσιακών του καθηκόντων. 

Β. Κάθε αδικαιολόγητη απουσία ή μη τήρηση των ωρών 
εργασίας σύμφωνα με τις ισχύουσες διατάξεις. 

Η ψευδής δήλωση ασθένειας αποτελεί ιδιαιτέρως επι- 
βαρυντική αιτία, 

Γ. Η χρονοτριβή εκτέλεσης υπηρεσίας και κάθε ανυπα¬ 
κοή ή άρνηση σε εντολή ιεραρχικώς προϊσταμένου καθώς 
και πρόκληση σωματικής βλάβης ή απειλές κατά του ερ¬ 
γοδότου π του νομίμου εκπροσώπου του. 

Δ. Γ ενικά κάθε αντιπειθαρχική διαγωγή. 

Ε Κάθε μη αρμόζουσα συμιπεριφορά ή φιλονικία προς 
το υπόλοιπο γενικά προσωπικό. 

Στ. Κάθέ ανάρμοστη προς την υπαλληλική ιδιότητα συ¬ 
μπεριφορά καθώς και κάθε απρεπή ή ακατάλληλη ή μη 
πρέπουσα συμπεριφορά προς τους τροφίμους του ιδρύ¬ 
ματος και τους επισκέπτες. 

Ζ, Κάθε παράβαση της επιβαλλόμενης τήρησης μυστι¬ 
κών της υπηρεσίας. 

Η. Κάθε πράξης ή παράλειψη η οποία μπορεί να επιφέ¬ 
ρει ζημιά υλική ή ηθική στο ίδρυμα. 

Θ. Κάθε ακαταστασία εις την διαχείριση. 

I. Η φθορά λόγω κακής χρήσης πραγμάτων που ανή¬ 
κουν στο ίδρ υ μα ή αμέλεια για την φ ύλαξη και συντή ρη σή 
τους καθώς και η χρησιμοποίηση αυτών για εξυπηρέτηση 
σκοπού εκτός της υπηρεσίας. 

Ια. Κάθε παράλειψη έλεγχου και παρακολούθηση ελέγ¬ 
χου των κατωτέρων η οποία μπορεί να δημιουργήσει ζη¬ 
μιά ή διατάραξη της υπηρεσιακής τάξης. 

Ιβ. Η από τον προϊστάμενο σύνταξη μη αντικειμενικής 
έκθεσης από πρόθεση για το προσωπικό. 

Ιγ. Κάθε αναληθή βεβαίωση ή δήλωση του προσωπικού 
και ιδιαίτερα σε ότι αφοράτην ύπαρξη γενικών και ειδικών 
προσόντων και των στοιχείων που απαιτούνται για την σύ¬ 
νταξη του μητρώου προσωπικού ή η προσκόμιση ψεύτι¬ 
κων πιστοποιητικών ή βιβλιαρίων για την πρόσληψή του. 

Ιδ. Κάθε παράβαση των εγκυκλίων, οδηγιών και ειδικών 
κανονισμών για την πρόληψη ατυχημάτων. 

Ιε. Κάθε πράξη ή παράλειψη η οποία αντιβαίνει προς το 
σύνταγμα και τους νόμους του κράτους και κάθε συμπε¬ 
ριφορά που δεν είναι σύμφωνη με την αξιοπρέπεια καιτα- 
χρηστά ήθη. 

Ιστ. Η πλημμελής καθώς και μη έγκυρη εκπλήρωση του 
καθήκοντος. 

Ιζ. Κάθε αδικαιολόγητη άρνηση προσέλευσης για εξέ¬ 
ταση ή κατάθεση ενώπιον υπηρεσιακού οργάνουτο οποίο 
διενεργεί προανάκριση ή ανάκριση ή ενώπιον του πει¬ 
θαρχικού κριτή. 

Ιη. Κάθεπράξηη οποία αποτελεί κατάχρηση εξουσίαςή 
υπηρεσιακής εμπιστοσύνης. 

Ιθ. Η χρησιμοποίηση τρίτων προσώπων για απόκτηση υ¬ 
πηρεσιακής εύνοιας ή πρόκληση ή ματαίωση διαταγής 
της υπηρεσίας. 

Ικ. Η αναρμόδια παρέμβαση από κάποιον υπέρ ή κατά 
τρίτου. 

Σαν επιβαρυντική αιτία για την επιμέτρηση της ποινής 
θεωρείται και η εκ συστήματος ή κατ' εξακολούθηση ή 
κατ’ επανάληψη διάπραξη κάποιου από τα πιο πάνω αδι¬ 
κήματα. 

5) Οι πιο πάνω αναφερόμενες περιπτώσεις ποινικών ή 
πειθαρχικών αδικημάτων έχουν ως αποτέλεσμα την ποινή 
της οριστικής απόλυσης. Μπορεί όμως το Αδελφάτονα ε¬ 
πιβάλει μικρότερη ποινή αν συντρέξουν αποδεδειγμένα 
ελαφρυντικά περιστατικά. 

Α. Κάθε καταδίκη για κακούργημα ή για κάθε εκ των 
πλημμελημάτων της κλοπής, της υπεξαιρέσεως, απάτης 
και εκβιάσεως καθώς και κάθε καταδίκη στέρησης των 
πολιτικών δικαιωμάτων. 

Β. Κάθε απάτη ή απιστία στην υπηρεσία ως προς την 
διαχείριση καθώς και κάθε δωροληψία από εργολάβους ή 
προμηθευτές του ιδρύματος και άσχετα από κάθε ποινική 
αγωγή η οποία δύναται να επιβληθεί στον υπάλληλο. 

Γ. Γενικά κάθε βαριά παράβαση του υπηρεσιακού κα¬ 
θήκοντος η οποία γίνεται από πρόθεση. 

6) Η ηθική αυτουργία η συνέργια σε κάποια πειθαρχι- 
κώς τιμωρητέα πράξη ή παράλειψη αποτελεί πειθειρχικό 
αδίκημα το οποίο δύναται να επιφέρει την ίδια ποινή με 
την οποία τιμωρείται και η αυτουργία, Με την αυτή ποινή 
τιμωρείται και καθένας ο οποίος γνωρίζει και δεν κατα¬ 
γγείλει αμέσως στους πειθαρχικούς προϊσταμένους του 
κάθε πράξη που αναφέρεται στην παράγραφο 5 αυτού 
του άρθρου. 

Άρθρο 15 

Πειθαρχικές Ποινές 

1. Οι πειθαρχικές ποινές είναι: 
α) Προφορική ή έγγραφη παρατήρηση, 
β) Έγγραφη επίπληξη. 

γ) Πρόστιμο ίσο με τις αποδοχές του 1/4 του ημερομι¬ 
σθίου, για περισσότερα παραπτώματα επιτρέπεται η επι¬ 
βολή περισσοτέρων του ενός προστίμου, 
δ) Προσωρινή απόλυση μέχρι έξι μηνών και 
ε) Οριστική απόλυση. 

Άρθρο 16 

Σχέσεις πειθαρχικής προς ποινική δίκη 

1. Η πειθαρχική δίκη είναι ανεξάρτητη από την ποινική 
δίκη. 

2. Η ποινική δίκη αναστέλλει την πειθαρχική, μπορεί ό¬ 
μως ο πειθαρχικός κριτής με απόφασή του, η οποία ελεύ¬ 
θερα μπορεί να ανακληθεί, να διατάξει τη συνέχιση της 
πειθαρχικής διαδικασίας. 

3. Πραγματικά γεγονότα των οποίων η ύπαρξη διαπι¬ 
στώθηκε με αμετάκλητη απόφαση του ποινικού δικαστη¬ 
ρίου, λαμβάνονται και στην πειθαρχική δίκη όπως και στην 
ποινική. Το πειθαρχικό όμως όργανο δεν εμποδίζεται να 
εκδώσει απόφαση η οποία να είναι διαφορετική από την 
ποινική. 

4. Αφού εκδοθεί τελεσίδικη ποινική καταδικαστική από¬ 
φαση ύστερα από την πειθαρχική δίκη κατά την οποία δεν 
κρίθηκε αυτός ο οποίος διώκεται πειθαρχικά σαν οριστι¬ 
κά απολυτέος, επαναλαμβάνεται αυτοδίκαια η πειθαρχι¬ 
κή δίωξη γιατηνπράξη αυτή εάν δικαιολογείται μετηνπα- 
ράγραφο 5 του άρθρου 14 η οριστική απόλυση του εργα¬ 
ζομένου, εάν δε εκδοθεί τελεσίδικη αθωωτική ποινική 
απόφαση ή πειθαρχική δίκη επαναλαμβάνεται με αίτηση 
τουτιμωρηθέντος εφόσον μετηνπειθαρχική απόφαση εί¬ 
χε επιβληθεί ποινή σύμφωνα μετά υπό στοιχεία β.γ. και δ. 
του άρθρου 15. Το δικαίωμα για την επανάληψη της πει¬ 
θαρχικής δίκης παραγράφεται ύστερα από ένα χρόνο α¬ 
πάτην τελεσίδικη ποινική απόφαση. 


Άρθρο 17 

Λήξη πειθαρχικής ευθύνης - Μη εκτέλεση 
πειθαρχικών αποφάσεων 

1. Αυτός ο οποίος για οποιονδήποτε λόγο αποχωρήσει 
από την υπηρεσία δεν διώκεται πειθαρχικά. Η πειθαρχική 
διαδικασία η οποία τυχόν άρχισε μπορεί να συνεχισθεί και 
ύστερα από την λύση της εργασιακής του σχέσης. Η πει¬ 
θαρχική δίωξη η οποία έχει αρχίσει συνεχίζεται υποχρεω¬ 
τικά ύστερα από αίτηση αυτού που αποχώρησε η οποία 
υποβάλλεται σε διάστημα ενός μηνός από την αποχώρη¬ 
σή του. 

2. Η τυχόν καταδικαστική απόφαση η οποία εκδόθηκε 
σύμφωνα με την πιο πάνω παράγραφο παραμένει ανεκτέ¬ 
λεστη. 

Άρθρο 18 

Πειθαρχικές δικαιοδοσίες 

1. Οι πειθαρχικές δικαιοδοσίες είναι μονομελείς και πο¬ 
λυμελείς. 

2. Μονομελείς πειθαρχικές δικαιοδοσίες είναι οι πει¬ 
θαρχικοί προϊστάμενοι του προσωπικού, πολυμελείς δε 
το Αδελφάτο. 

Άρθρο 19 

Μονομελείς πειθαρχικές δικαιοδοσίες 

1. Οι πειθαρχικοί προϊστάμενοι είναι: 

α) Ο Πρόεδρος του Αδελφάτου, 

β) Ο Διευθυντής της υπηρεσίας, 

2. Κάθε πειθαρχικός προϊστάμενος μπορεί να επιβάλλει 
την ποινή της έγγραφης επίπληξης την δε του προστίμου 
ο Πρόεδρος του Αδελφάτου με τις εξής διακρίσεις: 

α) Ο Πρόεδρος του Αδελφάτου το πρόστιμο, 

β) Ο Διευθυντής της υπηρεσίας της προφορικής ή έγ¬ 
γραφης παρατήρησης και της έγγραφης επίπληξης, 

3. Οι πειθαρχικοί προϊστάμενοι διώκουν και δικάζουν 
αυτεπάγγελτα επιφυλασσόμενοι των εξαιρέσεων οι οποί¬ 
ες μπορούν να μπουν στις ειδικές διατάξειςτου παρόντος 
κανονισμού, ενημερώνοντας το Αδελφάτο. 

4. Η έκδοση απόφασης από αρμόδιο πειθαρχικό προϊ¬ 
στάμενο αποκλείει την επανεκδίκαση της υπόθεσης σε 
πρώτο βαθμό από άλλο, έστω και ανώτερο αυτού που εκ- 
δίκασεπειθαρχικού προϊσταμένου. 

Άρθρο 20 

Πειθαρχική προδικασία 

1. Εάν το βεβαιωμένο από τον αρμόδιο πειθαρχικό 
προϊστάμενο πειθαρχικό αδίκημα δεν έχει ανάγκη παρα¬ 
πέρα έρευνας η πειθαρχική διαδικασία προχωρεί με α¬ 
πευθείας κλήση του υπαιτίου σε απολογία σύμφωνα μετά 
οριζόμενα στο άρθρο 21, 

Διαφορετικά καθώς και στηνπερίπτωση κατά την οποία 
για το παράπτωμα έλαβε γνώση κάποιος ο οποίος δεν εί¬ 
ναι ο ιεραρχικός προϊστάμενος που δεν έχει πειθαρχική 
δικαιοδοσία, ενεργείται προανάκριση ή ανάκριση. 

2. Η προανάκριση αποτελείται από τηνπροκαταρτική ά¬ 
τυπη συλλογή και καταγραφή πληροφοριών και στοιχεί¬ 
ων για το εκδικαζόμενο πειθαρχικό αδίκημα και για τις 
συνθήκες υπό τις οποίες έγινε αυτό. 

3. Αυτός ο οποίος κάνει την προανάκριση εάν δεν έχει 
πειθαρχική δικαιοδοσία υποβάλλει ιεραρχικά τα στοιχεία 

τα οποία έχει συγκεντρώσει μαζί με σχετική έκθεσή του 
στον ιεραρχικό προϊστάμενο που έχει την πειθαρχική δι¬ 
καιοδοσία. 

4. Δεν μπορούν να κάνουν ανάκριση. 

Α. Αυτοί οι οποίοι έχουν κατά οποιονδήποτε τρόπο σχέ¬ 
ση με το αδίκημα. 

Β. Πειθαρχικοί προϊστάμενοι οι οποίοι έκαμαν χρήση 
της πειθαρχικής τους αρμοδιότητας για το αδίκημα αυτό. 

Γ. Η κατ' ευθείαν γραμμή εξ αίματος συγγενείς μετά του 
ανακρινόμενου ή εκ πλαγίου μέχρι και του τέταρτου βαθ¬ 
μού και ο σύζυγος ή εξ αγχιστείας συγγενείς μέχρι καιτου 
δεύτερου βαθμού. 

5. Η ανάκριση είναι μυστική. 

6. Η ανάκριση μπορεί να επεκταθεί και στην έρευνα και 
για άλλα αδικήματα του αυτού εργαζομένου ή άλλων ερ¬ 
γαζομένων για τα οποία προκύπτουν στοιχεία κατά την 
πορεία της ανάκρισης. 

7. Οι ανακριτικές πράξεις είναι: 

α) Η αυτοψία, β) Η εξέταση μαρτύρων, γ) Η πραγματο¬ 
γνωμοσύνη, δ) Η εξέταση αυτού για τον οποίον γίνεται η 
ανάκριση, ε) Κάθε άλλη περισυλλογή αποδεικτικών στοι¬ 
χείων. 

8. Για την ανακριτική πράξη συντάσσεται έκθεση υπο¬ 
γράφεται από όλους οι οποίοι συμμετείχαν ή μνημονεύο¬ 
νται η τυχόν άγνοια γραμμάτων. 

9. Η εξέταση περισσοτέρων των δύο μαρτύρων υπέρ 
αυτού που ενεργείται η ανάκριση είναι στην κρίση αυτού 
που ενεργείτην ανάκριση. Η μη προσέλευση ή άρνηση για 
εξέταση μάρτυρος δεν εμποδίζει την πρόοδο της ανάκρι¬ 
σης αποτελεί όμως πειθαρχική παράβαση η οποία ελέγ¬ 
χεται από τις διατάξεις του παρόντος κανονισμού. 

10. Αυτός ο οποίος έχει λάβει τη διαταγή να κάμει την α¬ 
νάκριση υποβάλλει το φάκελο που θα σχηματισθεί μαζί με 
το πόρισμά του στον προϊστάμενο που έδωσε τη διαταγή. 

11. Για αυτεπάγγελτη δίωξη ύστερα από το τέλος της α¬ 
νάκρισης αυτός ο οποίος έχει αναλάβει την ανάκριση ε¬ 
νεργεί σύμφωνα με τα αναφερόμενα στη παράγραφο 3 
αυτού του άρθρου. Μπορεί επίσης να καλέσει ξανά αυτόν 
για τον οποίο γίνεται η ανάκριση για συμπληρωματική α¬ 
πολογία. 

Άρθρο 21 
Απολογία 

1. Οι πρωτόδικες πειθαρχικές αποφάσεις εκδίδονται ύ¬ 
στερα από κλίση του προσωπικού σε απολογία. 

Η μη υποβολή απολογίας εφόσον η σχετική κλίση επε- 
δόθη αποδεδειγμένα δεν εμποδίζει την έκδοση της από¬ 
φασης. 

2. Η εξέταση του διωκομένου κατά το στάδιο της ανά¬ 
κρισης δεν αναπληρώνει την κλίση σε απολογία. 

3. Η κλίση σε απολογία καθορίζει με ακρίβεια το αποδι¬ 
δόμενο πειθαρχικό αδίκημα και ορίζει εύλογη προθεσμία 
για απολογία πάντως όχι μικρότερη του 48ωρου. Ύστερα 
από δικαιολογημένη έγγραφη αίτηση του διωκόμενου 
μπορεί να παραταθεί για μια φορά η προθεσμία για απο¬ 
λογία μέχρι του διπλάσιου της ορισθείσης. 

4. Η κλίση σε απολογία επιδίδεται με απόδειξη στα χέ¬ 
ρια του διωκομένου στην υπηρεσία ή στο σπίτι του. 

Σε περίπτωση κατά την οποία αρνείται να την παραλά- 
βει αυτός ο οποίος την επιδίδει συντάσσει πράξη που βε- 


βαιώνειτην άρνηση. Η άρνηση παραλαβής της κλήσης σε 
απολογία αποτελεί πειθαρχική παράβαση η οποία ελέγ¬ 
χεται από τις διατάξεις του παρόντος κανονισμού. 

5 Η απολογία υποβάλλεται γραπτή, η δε υποβολή της 
αποτελεί υπηρεσιακό καθήκον. Αυτή παραδίδεται σ’ αυ¬ 
τόν που έκανε την κλήση ή διαβιβάζεται σ' αυτόν ιεραρχι- 
κώς με απόδειξη παραλαβής. 

6 Ο καλούμενος σε απολογία δικαιούται να ζητήσει 
στην απολογία του εύλογη προθεσμία για την υποβολή 
εγγράφων στοιχείων, αλλά η αποδοχή ή μη υπόκειται 
στην κρίση του καλούντος. 

7, Ύστερα από την υποβολή της απολογίας ή την πάρο¬ 
δο της προθεσμίας για την υποβολή της απολογίας η πει¬ 
θαρχική δίωξη τελειώνει με σχετική απόφαση. Επί των α¬ 
ποφάσεων εφαρμόζονται ανάλογα οι διατάξεις του άρ¬ 
θρου 25. 

Άρθρο 22 

Ένδικα μέσα επί μονομελών πειθαρχικών δικαιοδοσιών 

1 Ο εκδικάζων την έφεση πειθαρχικός προϊστάμενος 
δικαιούται: 

α) Να εξαφανίσει την προσβαλλόμενη απόφαση και την 
ποινή που επιβλήθηκε με αυτή, 

β) Να μειώσει την επιβληθείσα ποινή, 

γ) Να απορρίψει την έφεση επικυρώνοντας την ποινή 
που έχει επιβληθεί. 

Άρθρο 23 

Πολυμελείς πειθαρχικές δικαιοδοσίες 

Το Αδελφάτο του ιδρύματος δικάζει επί πειθαρχικής 
ποινής και επί εφέσεως σύμφωνα με τις διατάξεις αυτού 
του κανονισμού. 

Η απόφαση του Αδελφάτου θεωρείται τελεσίδικη._ 

Άρθρο 24 

Προδικασία επί πολυμελών δικαιοδοσιών 

1. Την πειθαρχική αγωγή ενώπιον του Αδελφάτου ανα¬ 
λαμβάνει την υποχρέωση να φέρει ο Πρόεδρος εάν κρίνει 
ότι το αδίκημα είναι τιμωρητέο με ποινή μεγαλύτερη από 
αυτή που έχει στη δικαιοδοσία του. Η πειθαρχική αγωγή 
ξεκινάει υποχρεωτικά κάθε φορά που πρόκειται για αδι¬ 
κήματα της περίπτωσης του άρθρου 14παράγρ. 5. 

2. Για κάθε εργαζόμενο ο οποίος ετέθηκε σε αργία λό¬ 
γω ποινικής δίωξης ή καταδίκης και ο οποίος επανέρχεται 
ύστερα σε ενέργεια ξεκινάει υποχρεωτικά πειθαρχική α¬ 
γωγή για τις πράξεις για τις οποίες διώχθηκε ή καταδικά¬ 
στηκε εάν αυτό δεν είχε γίνει πριν τεθεί σε αργία από τη 
θέση του. 

3. Ανάκληση της ασκηθείσης πειθαρχικής αγωγής απο¬ 
κλείεται. 

4. Στην πειθαρχική αγωγή πρέπει να καθορίζονται τα 
πραγματικά περιστατικά του αδικήματος καθώς και τα υ¬ 
πάρχοντα στοιχεία για το διωκόμενο αδίκημα. 

5. Η πειθαρχική αγωγή κοινοποιείται στον διωκόμενο. 

Τίθεται υπόψη του Αδελφάτου ο σχηματισθείς πειθαρ¬ 
χικός φάκελος καθώς και ο ατομικός φάκελος του διωκό¬ 
μενου. Πριν από την συζήτηση της υπόθεσης ο διωκόμε¬ 
νος δικαιούται να λάβει γνώσει του πειθαρχικού φακέλου 
και συντάσσεται για αυτό πράξη την οποία υπογράφουν ο 
διωκόμενος και ο Πρόεδρος του Αδελφάτου. 

Άρθρο 25 

Διαδικασία ενώπιον του Αδελφάτου 

1. Το Αδελφάτο εκτιμά τις αποδείξεις οι οποίες έχουν 
προσκομισθεί μπορεί όμως για τη διαμόρφωση της κρί- 
σεώςτου να λάβει υπόψειτου και αποδεικτικά στοιχεία τα 
οποία δεν προκύπτουν από την πειθαρχική διαδικασία αλ¬ 
λά από άλλη νόμιμη διαδικασία την οποία όμως έλαβε 
γνώση ο διωκόμενος. 

2. Η απόφαση πρέπει να στηρίζεται σε αποδεδειγμένα 
πραγματικά γεγονότα και όχι σε απλές υπόνοιες να είναι 
δε αιτιολογημένες τόσο για τη διατύπωση της ενοχής ό¬ 
σο και για την επιβολή και επιμέτρηση της ποινής. 

3. Κάθε πειθαρχική απόφαση είναι γραπτή. 

Στην απόφαση μνημονεύονται: 

α) Ο τόπος και ο χρόνος της έκδοσης, 
β) Τα ονόματα των μελών του Αδελφάτου που έλαβαν 
μέρος στην εκδίκαση της υπόθεσης, 
γ) Το όνομα και η ειδικότητα του κριθέντος. 
δ) Το αποδιδόμενο πειθαρχικό αδίκημα ο χρόνος και ο 
τόπος που έλαβε χώρα αυτό. 

ε) Η απολογία και η τυχόν προφορική υποστήριξη αυτής 
ή μη υποβολή απολογίας και η κλίση προς απολογία, 
στ) Η αιτιολογία της απόφασης, 
ζ) Αν αυτή ελήφθη ομόφωνα ή κατά πλειοψηφία. 
η) Η αθώωση ή απαλλαγή του κριθέντος ή η επιβαλλό¬ 
μενη σ’ αυτόνποινή. 

Το υπό το στοιχείο ε μέρος της απόφασης μννημονεύε- 
ται περιληπτικά. 

4. Η πειθαρχική απόφαση υπογράφεται από τον Πρόε¬ 
δρο και τον Διευθυντή του ιδρύματος που εκτελεί χρέη 
γραμματέως του Αδελφάτου επιδίδεται δε με απόδειξη 
στον κριθέντα. 

Άρθρο 26 

Εκτέλεση πειθαρχικών αποφάσεων 
1. Η εκτέλεση των αποφάσεων που εκδίδονται από το Α¬ 
δελφάτο καθώς και εκείνες που εκδίδονται από τον Πρό¬ 
εδρο ή τον Διευθυντή του ιδρύματος γίνονται με την φρο¬ 
ντίδα του Διευθυντού του Ιδρύματος. 

2 Το πρόστιμο που επιβάλλεται στις τακτικές αποδοχές 
παρακρατείται ολόκληρο από τη μισθοδοσία του μηνός 
που εκδόθηκε η τελεσίδικη απόφαση. 

Το πρόστιμο περιέρχεται στην εργατική εστία. 

3. Αυτός ο οποίος έχει τιμωρηθεί με προσωρινή ή ορι¬ 
στική απόλυση τίθεται εκτός υπηρεσίας συγχρόνως μό¬ 
λις του κοινοποιηθεί η τελεσίδικη πειθαρχική απόφαση. 

Από την επομένη της κοινοποιήσεως σταματούν γενικά 
οι αποδοχές του οριστικά απολυθέντος. 

Άρθρο 27 

Πειθαρχικό μητρώο - Διαγραφή πειθαρχικών ποινών 
Η εκτέλεση πειθαρχικής απόφασης καταδικαστικής ή α¬ 
παλλακτικής καταχωρείται περιληπτικά στο βιβλίο των 
πειθαρχικών ποινών αντίγραφο της απόφασης πηγαίνει 


και στον ατομικό φάκελο του κριθέντος. 

Οι πιο κάτω πειθαρχικές αποφάσεις διαγράφονται από 
το μητρώο και αποσύρονται από τον ατομικό φάκελο ύ¬ 
στερα από παρέλευση ορισμένου χρόνου όπως φαίνεται 
πιο κάτω: 

α) Οι αποφάσεις με τις οποίες επεβλήθησαν ποινές επί- 
πληξης ύστερα από παρέλευση ενός έτους από της εκ- 
δόσεώς τους. 

β) Αυτές τις οποίες επεβλήθησαν ποινές προστίμου μέ¬ 
χρι των αποδοχών δέκα ημερών ύστερα από παρέλευση 
διετίας από την έκδοσή τους. 

γ) Αυτές τις οποίες επεβλήθησαν ποινές προστίμου μέ¬ 
χρι των αποδοχών από έντεκα έως τριάντα ημερών ύστε¬ 
ρα από παρέλευση τριετίας από την έκδοση τους. 

Άρθρο 28 
Αργία 

1. Τίθεται αυτοδίκαια σε αργία, α) αυτός ο οποίος έχει 
στερηθεί την προσωπική του ελευθερία που είναι συνέ¬ 
πεια προφυλάκισης ή δικαστικής απόφασης, β) αυτός 
που έχει τιμωρηθεί πρωτόδικα με την πειθαρχική ποινή 
της προσωρινής ή οριστικής απόλυσης. 

2. "Οταν εκλείψει η αιτία για την οποία είχε τεθεί σε αρ¬ 
γία το προσωπικό επανέρχεται αυτόματα σε ενέργεια α¬ 
φού προσκομίσει τα νόμιμα δικαιολογητικά. 

3. Το προσωπικό μπορεί να τεθεί σε αργία με απόφαση 
του Αδελφάτου αν υπάρχει εκκρεμής ποινική ή πειθαρχι¬ 
κή δίωξη. 

Στην περίπτωση αυτή το Αδελφάτο υποχρεούται να α¬ 
σκήσει την πειθαρχική δικαιοδοσία του ή να ξεκινήσει την 
πειθαρχική αγωγή εντός προθεσμίας 30 ημερών από την 
ημέρα που ετέθηκε σε αργία ανπαρέλθει άπρακτη αυτή η 
προθεσμία αίρεται αυτοδίκαια η αργία. 

4. Αυτός ο οποίος διατελεί σε αργία απέχει από κάθε υ¬ 
πηρεσία έχει όμως όλες τις λοιπές υποχρεώσεις και δια¬ 
τηρεί τα υπόλοιπα δικαιώματά του. 

ΚΕΦΑΛΑΙΟ Ε' 

Τροποποίηση - Συμπλήρωση κανονισμού 
Άρθρο 29 

Αυτός ο συμπληρωματικός εσωτερικός κανονισμός ι¬ 
σχύει από την έγκρισή του από την νόμιμη υπεύθυνη υπη¬ 
ρεσία της Νομαρχίας Κεφαλληνίας και τη δημοσίευσή 
του στην Εφημερίδα της Κυβερνήσεως και ο οποίος απο- 
τελείται από είκοσι εννέα (29) άρθρα, τροποποιείται και 
συμπληρώνεται σύμφωνα με το άρθρο 8 του Π Δ/τος 
1099/1980. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αργοστόλι, 3 Απριλίου 1998 

Ο Νομάρχης κ.α.α. 

Ο Βοηθός Νομάρχης 
Θ. Α. ΓΑΛΙΑΤΣΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ » ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α4Ξ. - Ε.Π.Ε. 5225 761 ΘΕΣΣΑΛΟΝΙΚΗ 

5230 641 Βασ Όλγος 188, Ιος όρ. ■ Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-6 Τ.Κ. 185 31 
Πώληση Φ.Ε.Κ. 5239 762 ΠΑΤΡΑ 

Φωτοαντίγραφα παλαιών Φ.Ε.Κ 5248 141 Κορίνθου 327 Τ.Κ. 262 23 

Βιβλιοθήκη παλαιών Φ.Ε.Κ 5248 188 ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 5248 785 Διοικητήριο Τ.Κ 454 44 

Εγγραφή Συνδρομητών Φ.Ε.Κ. και ΚΟΜΟΤΗΝΗ 

αποστολή Φ.Ε.Κ 5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

ΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 - 

3.500 - 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ’ {Απαλλοτριώσεις, πολεοδομία κ.λπ.) 

70.000 - 

3.500 - 

Αναπτυξιακών Πράξεων (Τ.Α.Π.Σ.) 

30.000 » 

1.500 - 

Ν.ΠΛ-&- (Διορισμοί κ.λπ. προσωπικού Ν.Π.Δ.Δ.) 

15.000 « 

750 - 

Παράρτημα (Πίνακες επιτυχόντων διαγωνισμών κ.τλ.) 

5.000 - 

250 - 

Δελτία Βιομηχανικής Ιδιοκτησίας (Δ.Ε.Β.1.) 

10.000 » 

500 - 

Ανωτάτου Ειδικού Δικαστηρίου (Α.Ε.Δ.) 

3,000 - 

150 - 

Προκηρύξεων Α.Σ.Ε.Π. 

10.000 - 

500 - 

Ανωνύμων Εταιρειών & Ε.Π.Ε. 

250.000 - 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * 

12.500 - 


* Οι συνδρομές του εσωτερικού προπληρώνονται στα Δημόσια Ταμείο που δίδουν αποδεικτικό είσπραξης [διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

’ Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνο από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

» Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφσνται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά, 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















